16.5.2022 г.
BG
Официален вестник на Европейския съюз
C 198/57
Искания Жалбоподателят моли Общия съд: — да отмени решението на Европейската комисия (ЕС) от 16 юли 2021 г. относно държавна помощ SA.57116–COVID-19: Държавна гаранция и държавен заем в полза на KLM; и — да осъди Европейската комисия да заплати съдебните разноски.
Основания и основни доводи Жалбоподателят изтъква пет основания в подкрепа на жалбата. 1.
Първо основание: Комисията не е дефинирала адекватно бенефициера като (i) приела, че KLM е единственият бенефициер на предоставената от Нидерландия помощ и (ii) не се уверила, че помощта, отпусната преди това на Air France-KLM група, няма да ползва KLM или да „прелее“ към KLM. 2.
Второ основание: решението нарушава конкретни разпоредби на ДФЕС и общи принципи на правото на ЕС, които са в основата на либерализацията на въздушния транспорт в Съюза от края на 80-те години (като недопускане на дискриминация, свободно предоставяне на услуги и свобода на установяване). 3.
Трето основание: Европейската комисия злоупотребила с правомощията си и приложила неправилно член 107, параграф 3, буква б) ДФЕС, както и Временната си рамка, като (i) не разгледала сериозните смущения в нидерландската икономика и (ii) не претеглила положителните ефекти от помощта спрямо отрицателните ѝ ефекти върху условията на търговия и поддържането на ненарушена конкуренция (т.е. „сравнителния критерий“). 4.
Четвърто основание: въпреки наличието на „сериозни затруднения“ Комисията не започнала официална процедура по разследване и нарушила процесуалните права на жалбоподателя. 5.
Пето основание: Комисията не изпълнила задължението си за мотивиране, както изисква член 296, параграф 2 ДФЕС.
Жалба, подадена на 18 март 2022 г. — Pinar Kuruyemiş Gida Ve Ihtiyaç Maddeleri Sanayi Ticaret/EUIPO — Yadex International (pinar KURUYEMIŞ) (Дело T-147/22) (2022/C 198/82) Език на жалбата: английски Страни Жалбоподател: Pinar Kuruyemiş Gida Ve Ihtiyaç Maddeleri Sanayi Ticaret AŞ (Каратай, провинция Коня, Турция) (представители: M. López Camba и А. Любомирова Желева, lawyers) Ответник: Служба на Европейския съюз за интелектуална собственост (EUIPO) Друга страна в производството пред апелативния състав: Yadex International GmbH (Франкфурт на Майн, Германия)
Данни за производството пред EUIPO Заявител на спорната марка: жалбоподателят пред Общия съд Спорна марка: заявка за фигуративна марка на Европейския съюз „pinar KURUYEMIŞ“ — заявка за регистрация № 18 160 742 Производство пред EUIPO: производство по възражение Обжалвано решение: решение на първи апелативен състав на EUIPO от 12 януари 2022 г. по преписка R 1148/2021-1